10 באפריל 2018

לכבוד

מנהלי חטיבות הביניים בישראל

מאמני ורכזי השחמט בבתי הספר

שלום רב,

**הזמנה ותקנון לאליפות ישראל בשחמט לחטיבות הביניים לשנת 2018**

1. הנכם מוזמנים להשתתף באליפות ישראל בשחמט לנבחרות חטיבות הביניים (כיתות ז', ח' וט') שתתקיים ביום רביעי, כ"ד באייר תשע"ח, 9 במאי 2018, **בכפר הירוק**. כל בית ספר מוזמן לשלוח לאליפות קבוצה אחת או יותר. אין הגבלה על מספר הקבוצות שכל בית ספר רשאי לשלוח.
2. כל קבוצה תהייה מורכבת מארבעה עד שישה שחקנים, **הלומדים באופן סדיר בכיתות ז', ח' או ט' באותו בית ספר**. המשחקים יתקיימו על ארבעה לוחות. סדר הלוחות הינו קבוע לכל אורך התחרות. הדירוג ההתחלתי של הקבוצות ייקבע על-פי ממוצע מד הכושר הישראלי ליום 31 בינואר 2018 של ארבעת השחקנים הגבוהים ביותר במד כושר בכל קבוצה.
3. באליפות יתקיימו חמישה סיבובים בשיטה השווייצרית והיא תתקיים בקצב מהיר – 20 דקות לכל שחקן ועוד 5 שניות לכל מסע.
4. בתחילת כל סיבוב על אחראי הקבוצות לרשום את ההרכבים לאותו סיבוב בטפסים שיחולקו להם. בחלוף 5 דקות מתחילת כל סיבוב יורשו להישאר באולם המשחקים רק שחקנים שטרם סיימו את משחקיהם וכן שופטי התחרות.
5. הדירוג הסופי של הקבוצות ייקבע על פי סך **הנקודות האישיות** שצברו שחקני כל קבוצה. במקרה של שוויון נקודות יופעלו שוברי השוויון הבאים: 1. תוצא(ו)ת המפגש(ים) בין הקבוצות (בתנאי שכל הקבוצות באותה קבוצת ניקוד שיחקו ביניהן). 2. ברגר אישי (סך הנקודות האישיות שצברו יריבותיה של כל קבוצה מוכפל במספר הנקודות האישיות שצברה הקבוצה כנגד אותה יריבה). 3. ברגר קבוצתי (סך הנקודות הקבוצתיות שצברו הקבוצות שנוצחו על ידי כל קבוצה ועוד מחצית הנקודות שצברו הקבוצות שסיימו נגדה בתיקו 2:2).

1. תוצאות האליפות לא יחושבו למד הכושר הישראלי. אין חובת כרטיס שחמטאי.
2. דמי ההשתתפות באליפות למשלמים בהעברה בנקאית - 180 ₪ לקבוצה.
3. **המועד האחרון להרשמה ולתשלום דמי ההשתתפות בהעברה בנקאית הוא – 30 באפריל 2018.**
4. יש להירשם באמצעות הטופס שבסוף ההזמנה ולבצע את התשלום בהעברה בנקאית לבנק דיסקונט, סניף 026 (חצרות יפו), חשבון 41770 (ע"ש אלמוג בורשטיין).
5. הרשמה ללא תשלום מראש לא תהייה תקפה, והקבוצה תוכל להירשם ביום התחרות על בסיס של מקום פנוי בלבד ובתוספת של 20 ₪.
6. **לוח הזמנים ביום האליפות:**

09:00 – 09:30 התייצבות ווידוא הרשמה

09:45 – 10:00 טקס הפתיחה

10:00 – 11:00 סיבוב ראשון

11:00 – 12:00 סיבוב שני

12:00 – 13:00 סיבוב שלישי

12:45– 13:15 הפסקת צהריים

13:15 – 14:15 סיבוב רביעי

14:15 – 15:15 סיבוב חמישי

15:30 – 16:00 טקס הסיום

1. **הפרסים:** לשלוש הקבוצות הראשונות בדירוג הסופי יוענקו גביעים ומדליות. לקבוצה המפתיעה (בעלת ההפרש הגבוה ביותר בין הדירוג ההתחלתי לדירוג הסופי) יוענקו גביע ומדליות. שחקנים מצטיינים על כל לוח יזכו במדליות.
2. התוצאות וההגרלות יפורסמו באתר **chess-results.com** ובאתר האיגוד.
3. לפרטים נוספים: אלמוג בורשטיין. 054-4979447. [almogbu@walla.com](mailto:almogbu@walla.com)
4. הנהלת התחרות שומרת לעצמה את הזכות לערוך שינויים בהתאם לנסיבות.

בברכת מועדים לשמחה,

גיל בורוחובסקי משה קציר אלמוג בורשטיין

מנכ"ל איגוד השחמט יו"ר ועדת הנוער מנהל ושופט ראשי

**טופס הרשמה לאליפות ישראל בשחמט לחטיבות הביניים לשנת 2018**

נא למלא את הטופס ולשלוח אותו ל- [almogbu@walla.com](mailto:almogbu@walla.com)

**לא יאוחר מ-30 באפריל 2018**

במקביל נא לבצע העברה בנקאית ע"ס 180 ₪ לבנק דיסקונט, סניף 026 (חצרות יפו), חשבון 41770 (ע"ש אלמוג בורשטיין) ולצרף את צילום ההעברה לטופס ההרשמה.

שם בית הספר והישוב בו הוא שוכן: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הקבוצה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם האחראי(ת): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון נייד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת מייל לקבלת אישור הרשמה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(עם קבלת אישור ההרשמה יישלח אליכם טופס לרישום השחקנים).

........ הנני מאשר(ת) שקראתי את ההזמנה והתקנון וכל התנאים בהם מקובלים עלי.

תאריך: \_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_